Държавен вестник, бр. 81, 2009 г., стр. 29

БРОЙ  81	
Д Ъ Р Ж А В Е Н  В Е С Т Н И К 	
СТР.  29  
Чл. 6. (1) Длъжностното лице по чл. 3, 
ал. 2 след всяко вписване поставя датата и 
се подписва.
(2) Всяка промяна в обстоятелствата, впи­
сани в регистрите, подлежи на отбелязване.
(3) Допуснатите явни фактически грешки 
се поправят служебно.
(4) Отбелязването и заличаването се из­
вършват по начин, който не засяга целостта 
на информацията за вписаните вече обсто­
ятелства.
(5) В случаите по ал. 2 и 3 длъжностното 
лице задължително посочва основанието и 
датата на извършеното действие и се подписва.
Чл. 7. (1) Данните в регистрите по чл. 1, 
ал. 1 са служебна информация.
(2) Директорите на съответните дирекции, 
както и длъжностните лица, които се допускат 
до работа с данните в регистрите по ал. 1, са 
длъжни да осигурят защита на съхраняваната 
от тях информация от неправомерен достъп.
Чл. 8. Досиетата се съхраняват в архива 
на съответната дирекция за срок 5 години, 
след което се предават на Държавния архив.
Раздел II
Регистър на децата, които могат да бъдат оси­
новени при условията на пълно осиновяване
Чл. 9. (1) Регистърът на децата, които могат 
да бъдат осиновени при условията на пълно 
осиновяване, се води и съхранява от регио­
налната дирекция за социално подпомагане 
по настоящ адрес на детето.
(2) Регистърът се води по образец съгласно 
приложение № 1 и съдържа информация за:
1. личните данни на детето;
2. здравословното състояние и проведените 
медицински изследвания на детето, както и 
за специалните му нужди;
3. социалния статус на детето;
4. наличието на съгласие за пълно осино­
вяване, дадено от родителите;
5. наличието на обстоятелствата по чл. 84, 
ал. 1 – 5 от Семейния кодекс;
6. личните данни на родителите и другите 
членове на семейството, данни за здравослов­
ното им състояние;
7. специализираните институции, приемни­
те семейства или другите лица, при които е 
било настанено детето или които са полагали 
грижи за него, и причините за извършеното 
настаняване;
8. други важни обстоятелства от значение 
за осиновяването.
(3) При промяна на настоящия адрес на 
детето оригиналът на досието му се изпраща 
в съответната регионална дирекция за соци­
ално подпомагане.
(2) С наредбата се определят и условията 
и редът за:
1. вписване в регистрите по ал. 1;
2. извършване на социално проучване на 
лице, което желае да осинови дете при усло­
вията на пълно осиновяване; 
3. издаване и прекратяване на разрешение 
за вписване в регистъра на осиновяващи за 
пълно осиновяване.
Чл. 2. Дейностите по чл. 1 се осъществя­
ват при гарантиране закрила на интересите 
на детето, при съблюдаване на неговите 
основни права и съобразно изискванията на 
чл. 21 от Конвенцията за правата на детето 
на Организацията на обединените нации (ДВ, 
бр. 55 от 1991 г.).  
Чл. 3. (1) Дейностите по чл. 1 се осъщест­
вяват от регионалните дирекции за социал­
но подпомагане и дирекциите „Социално 
подпомагане“ към Агенцията за социално 
подпомагане.
(2) Директорите на регионалните дирекции 
за социално подпомагане определят със запо­
вед длъжностните лица, които осъществяват 
дейностите по чл. 1, ал. 1 и ал. 2, т. 1. 
(3) Директорите на дирекции „Социално 
подпомагане“ определят със заповед длъж­
ностните лица, които извършват дейностите 
по чл. 1, ал. 2, т. 2. 
Чл. 4. (1) Регистрите по чл. 1, ал. 1 се под­
държат върху хартиен и електронен носител.
(2) Регистрите върху хартиен носител 
се водят в томове, страниците на които се 
номерират. На корицата на всеки том се 
отбелязват наименованието на регистъра и 
номерът на тома.
(3) За всяко вписване на дете, на осино­
вяващ или съпрузи в съответния регистър се 
отделя партида с необходимия брой двойни 
страници.
(4) Когато определените страници се 
изпълнят, в същия или друг том се отделя 
необходимият брой нови страници, на които 
вписванията продължават под първоначалния 
номер. В графата за отбелязвания и зали­
чавания на последната изписана страница 
се написва „Продължение“ и се отбелязват 
номерът на тома и на отделените нови стра­
ници за същото лице, а при номера на първия 
нов лист се написва „Продължение от том 
№ ........., страница № .........“.
(5) Непосредствено след вписването в 
регистъра върху хартиен носител длъжност­
ното лице въвежда данните и в електронния 
еквивалент.  
Чл. 5. За всяко дете, осиновяващ или съ­
прузи, вписани в регистрите, се създава досие.